雪夜書懷
作者：李彭
朝代：宋

paragraphs: 夜烹伏雌歌偪側，泰山其頹吾道阨。
天邊奎壁殞蘇公，諸君往往瀕蠻貊。
帝遣仙儒玉局翁，涕下悲吟夜蕭索。
冰姿玉立似平生，化作人間截肪白。
黄屋久悟金縢書，豫行温詔歸遷客。
嶠南華髪老先生，解羈來卜愚溪宅。
枉遭越犬吠蒼皇，莫吟冰柱要呵責。
重瞳雖復達四聰，尚恐乘軒多令色。
短檠花重寒不眼，南望猶嗟萬山隔。